**DĖL PRITARIMO projekto rengimui pagal 2014–2020 metų EUROPOS SĄJUNGOS FONDŲ INVESTICIJŲ VEIKSMŲ PROGRAMOS 4 PRIORITETO „ENERGIJOS EFEKTYVUMO IR ATSINAUJINANČIŲ IŠTEKLIŲ ENERGIJOS GAMYBOS IR NAUDOJIMO SKATINIMAS“ PRIEMONĘ NR. 04.3.2-LVPA-4-102 „ŠILUMOS TIEKIMO TINKLŲ MODERNIZAVIMAS IR PLĖTRA“**

2015 m. spalio d. Nr. T2-

Panevėžys

Vadovaudamasi Lietuvos Respublikos vietos savivaldos įstatymo 6 straipsnio 30 punktu ir atsižvelgdama į 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ priemonės Nr. 04.3.2-LVPA-4-102 „Šilumos tiekimo tinklų modernizavimas ir plėtra“ projektų finansavimo sąlygų aprašo Nr. 1 projektą, Savivaldybės taryba nusprendžia:

1. Pritarti projekto „Šilumos tiekimo tinklų modernizavimas Dembavos kaime, Panevėžio rajone“ rengimui pagal 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ priemonę Nr. 04.3.2-LVPA-4-102 „Šilumos tiekimo tinklų modernizavimas ir plėtra“.

2. Užtikrinti 1 punkte įvardyto projekto ne mažesnį nei 50 proc. bendrąjį finansavimą nuo tinkamų finansuoti išlaidų.

3. Įsipareigoti padengti netinkamas finansuoti, tačiau 1 punkte įvardytam projektui įgyvendinti būtinas išlaidas, ir tinkamas išlaidas, kurių nepadengia projektui skiriamas finansavimas.

**PANEVĖŽIO RAJONO SAVIVALDYBĖS ADMINISTRACIJOS**

**INVESTICIJŲ IR UŽSIENIO RYŠIŲ SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PRITARIMO projekto rengimui pagal 2014–2020 metų EUROPOS SĄJUNGOS FONDŲ INVESTICIJŲ VEIKSMŲ PROGRAMOS 4 PRIORITETO „ENERGIJOS EFEKTYVUMO IR ATSINAUJINANČIŲ IŠTEKLIŲ ENERGIJOS GAMYBOS IR NAUDOJIMO SKATINIMAS“ PRIEMONĘ NR. 04.3.2-LVPA-4-102 „ŠILUMOS TIEKIMO TINKLŲ MODERNIZAVIMAS IR PLĖTRA“ PROJEKTO**

2015 m. spalio 14 d.

Panevėžys

**Projekto rengimą paskatinusios priežastys.**

Dembavos kaime Guobų, Veteranų ir Melioratorių gatvėse esančių trijų kvartalinių katilinių centralizuotai tiekiamos šilumos tinklų pralaidumas yra gerokai didesnis nei realūs poreikiai, vamzdynai seni, statyti 1975–1985 m., o jų šilumos izoliacija neatitinka statybos techninių reglamentų reikalavimų, patiriami dideli šilumos perdavimo nuostoliai, ir nėra užtikrintas šilumos perdavimo patikimumas vartotojams. Atsižvelgiant į šias priežastis, planuojama rengti projektą šilumos tiekimo tinklams modernizuoti bei teikti projekto paraišką ES struktūrinių fondų lėšoms gauti. Projekto pareiškėjas – VšĮ Velžio komunalinis ūkis.

**Sprendimo projekto esmė ir tikslai.**

Sprendimo projekto tikslas – pritarti projekto „Šilumos tiekimo tinklų modernizavimas Dembavos kaime, Panevėžio rajone“ rengimui, užtikrinti projekto bendrąjį finansavimą ir įsipareigoti padengti netinkamas finansuoti, tačiau šiam projektui įgyvendinti būtinas išlaidas, ir tinkamas išlaidas, kurių nepadengia projektui skiriamas finansavimas.

**Kokių pozityvių rezultatų laukiama.**

Siekiant sumažinti šilumos perdavimo nuostolius tinkluose, pirminės energijos poreikį bei padidinti šilumos perdavimo patikimumą vartotojams Panevėžio rajono Dembavos kaime, projekto įgyvendinimo metu numatoma modernizuoti centralizuotai tiekiamos šilumos tinklus: Guobų g. kvartalinės katilinės esamų šilumos tinklų ilgis apie 390 m, Veteranų g. – apie 830 m, Melioratorių g. – apie 650 m. Bendras planuojamų modernizuoti centralizuotai tiekiamos šilumos tinklų ilgis – apie 1 870 m. Dembavos kaimo kvartalinių katilinių modernizavimo kryptis numatyta Panevėžio rajono savivaldybės teritorijos šilumos ūkio specialiajame plane.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Priėmus teikiamą projektą, jokių galiojančių teisės aktų pakeisti ar panaikinti nereikia.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Projektą numatoma finansuoti Europos Sąjungos ir Savivaldybės biudžeto lėšomis. Preliminari projekto vertė 550 000 Eur, didžiausia galima projekto finansuojamoji dalis sudaro 50 proc. visų tinkamų finansuoti projekto išlaidų.

Sprendimo projektui antikorupcinis vertinimas nereikalingas.

Vyr. specialistė Miglė Bražėnienė